       EELNÕU










         27.11.2006 a.

NARVA LINNAVALITSUSE ARHITEKTUURIAMETI

 PÕHIMÄÄRUS

Narva Linnavolikogu ___. detsembri 2006 a. määrus nr _____

Määrus kehtestatakse kohaliku omavalitsuse korralduse seaduse § 22 lõike 1 punkti 34 alusel.

1.PEATÜKK

ÜLDSÄTTED

§ 1.  Staatus ja nimi

(1) Narva Linnavalitsuse Arhitektuuriamet (edaspidi amet) on Narva linna ametiasutus ja Narva Linnavalitsuse amet.

(2) Ameti ametlik nimi on NARVA LINNAVALITSUSE ARHITEKTUURIAMET.

(3) Amet on Narva Linnavalitsuse Arhitektuuri- ja Linnaplaneerimise ameti õigusjärglane arhitektuuri ja linnaplaneerimise küsimustes. 

§ 2.  Asukoht

Ameti aadress on Peetri plats 5, 20308 NARVA linn.

§ 3.  Sümboolika, pitsat ja eelarve 

(1) Ametil on Narva linna vapi kujutise ja oma nimega pitsat, dokumendiplangid.

(2) Ametit teenindavate pangakontode pidaja on Narva Linnavalitsuse Haldusamet.

(3) Amet finantseeritakse Narva linna eelarvest ja tegutseb talle linnaeelarves ettenähtud vahendite piires. 

(4) Amet finantseeritakse Narva linna eelarvest ja tegutseb talle linnaeelarves ettenähtud vahendite piires. Narva linnaeelarvest ametile eraldatud rahavahendite käitlemine teostab ameti huvides Narva Linnavalitsuse Haldusamet.

(5) Vara, mis on ameti kasutuses, on Narva linna omand, mis asub Narva Linnavalitsuse Haldusameti bilansil.

§ 4.  Ameti moodustamine, lõpetamine ja aruandlus

(1) Ameti moodustab, korraldab ümber ja tegevuse lõpetab ning tema põhimääruse kinnitab ja teeb selles muudatusi Narva Linnavolikogu (edaspidi linnavolikogu).

(2) Amet on aruandekohustuslik Narva Linnavalitsuse (edaspidi linnavalitsus) ees, kes suunab ja koordineerib tema tegevust ning teostab tema üle seaduses sätestatud korras teenistuslikku järelevalvet.

(3) Amet juhindub oma tegevuses riigi ja Narva kohaliku omavalitsuse õigusaktidest ning käesolevast põhimäärusest.

2. PEATÜKK

TEGEVUSVALDKOND JA ÜLESANDED

§ 5.  Ameti tegevusvaldkond

Ameti tegevusvaldkonnaks on Narva linna haldusterritooriumil planeerimise korraldamine.

§ 6.  Ameti ülesanded 

Tegevusvaldkonna raames ameti ülesanneteks on:

1) Narva linna (edaspidi – linna) tehiskeskkonna täiendavaks loomiseks ja säästvaks arenguks soodsate sotsiaalsete ja majanduslike tingimuste planeerimine;

2) sotsioloogiliste uurimuste tellimine;

3) kaasabi linna arengukava koostamisel;

4) linna arengu, planeerimise ja infrastruktuuri ühtse strateegia väljatöötamine;

5) linna arengusuundade väljatöötamiseks vajalike planeeringute koostamise ja nende koostamise korraldamine ning planeeringute rakendamise kontroll planeerimistegevuses;

6) linna ja tema mõjupiirkonna seisundi ja arenguvajaduste väljaselgitamiseks geoloogiliste, sotsioloogiliste ning muude uuringute, mõõtmiste ja küsitluste korraldamine ning nende põhjal linna arengusuundade väljatöötamine;

7) linnakujunduse alase töö korraldamine;

8) linna haljastuse, kujunduselementide ja infosüsteemide korrastamine ning nende säästva arengu planeerimine ja kooskõlastamine;

9) koostöö riiklike ja rahvusvaheliste planeerimis-, arhitektuuri- ja arenguprojektide ning programmide raames;

10) linna energeetika, ühisveevärgi ja -kanalisatsiooni säästva arengu planeerimise koordineerimine;

11) linna planeerimise korraldamine;

12) planeerimis- ja projekteerimisalase tegevuse korraldamine;

13) linna arengu funktsionaalne ja majanduslik planeerimine;

14) üld-, detail- ja teemaplaneeringute koostamise ja menetlemise korraldamine;

15) linna üldplaneeringu täiendamine ja muutmine;

16) detailplaneeringute lähteülesannete koostamine ja väljastamine;

17) detailplaneeringute ja hoonestusprojektide koostamine ja koostamise korraldamine;

18) kruntide hoonestamiseks tingimuste määramine ja väljastamine;

19) linna ja temaga piirnevatest haldusterritooriumidest või nende osadest moodustavatest ühishuvidega territooriumide planeeringute  koostamine;

20) planeeringute avalikustamine, avalikustamise tulemuste süstematiseerimine ja analüüs ning nende esitamine seisukohavõtuks linnavalitsusele;

21) planeeringute  esitamine linnavolikogule algatamiseks, vastu võtmiseks ja kehtestamiseks;

22) ehitusprojektide läbivaatamine ja kinnitamine;

23) ehitusprojektide koostamiseks lähteinformatsiooni (lähteülesannete) väljastamine;

24) ehitiste vastuvõtus kasutusloa väljaandmiseks osalemine;

25) linna teedevõrgu planeerimise korraldamine;

26) detailplaneeringute, tee- ja tänavavalgustusehituse ja teiste projektide ning tänavakaubanduse, reklaami ja teiste lubade kooskõlastamine;

27) ameti põhiülesannete täitmiseks vajalike registrite, registrikaartide ja andmekogude pidamine;

28) geodeesiaalase töö korraldamine;

29) linna haldusterritooriumi mõõdistamise ja kaardistamise vajaduste selgitamine;

30) geodeetiliste, kartograafiliste, topograafiliste ja maamõõdutööde ning nende tehniliste projektide tellimine, lähteülesannete väljastamine, ekspertiisi ja vastuvõtu korraldamine;

31) topograafiliste ja temaatiliste plaanide ning kaartide valmistamise, täiendamise ja uuendamise korraldamine;

32) geodeetilise põhivõrgu (seal hulgas halduspiiri) järelevalveks ja rekonstrueerimiseks vajalike tööde korraldamine;

33) ehitiste väljamärkimistööde ja teostusmõõdistuse ja tehnovõrkude valveplaani uuendamine ja tehniliste andmebaasi pidamine;

34) topo-geodeetilise arhiivi korrashoid, täiendamine ja informatsiooni väljastamine;

35) topo-geodeetiliste tööde pisteline kontroll;

36) kohanime- ja aadressikorraldus;

37) arheloogia- ja muinsuskaitsealase töö korraldamine;

38) ameti pädevusse kuuluvates küsimustes Narva linna kohaliku omavalitsuse õigusaktide eelnõude väljatöötamine;

39) avalduste, märgukirjade ja kaebuste menetlemine arhitektuuri ja planeerimise valdkonnas (välja arvatud väärteomenetluse valdkonnas);

40) ametile pandud teiste ülesannete täitmine.

3. PEATÜKK
AMETI ÕIGUSED 

§ 7.  Ameti õigused

Ametil on oma ülesannete täitmiseks riigi ja Narva kohaliku omavalitsuse õigusaktidega sätestatud korras õigus:

1) esitada linnavalitsusele ameti pädevusse kuuluvates küsimustes Narva kohaliku omavalitsuse õigusaktide eelnõusid;

2) saada Narva linna teistelt ametiasutustelt, linna ametiasutuste hallatavatelt asutustelt ning teistelt juriidilistelt ja füüsilistelt isikutelt andmeid ja informatsiooni, mis on vajalikud ametile pandud ülesannete täitmiseks; 

3) moodustada komisjone ja töögruppe;

4) kooskõlastusel käesoleva määruse §8 lõike 1 teises lauses nimetatud linnavalitsuse liikmega kaasata oma töösse lepingulisel alusel spetsialiste ja eksperte tasu eest;

5) sõlmida oma ülesannete täitmiseks lepinguid;

6) teha ettepanekuid omavahelise koostöö ja töökorralduse kohta Narva linna ametiasutustega;

7) anda erialaseid konsultatsioone, korraldada seminare, teha analüüse;

8) osaleda riiklikes ja rahvusvahelistes projektides, programmides ning koostöös;

9) teha koostööd kohaliku omavalitsuse korralduse seaduses sätestatud organite ja isikute ning nende ühendustega;

10) esitada taotlusi isikute vastutuselevõtmiseks, kes on hävitanud või teiseldanud piirimärke või polügonomeetriapunkte või on rikkunud maaseadluseandluse sätteid;

11) osutada juriidilistele ja füüsilistele isikutele tasulisi teenuseid, oma põhimääruse järgsete ülesannete täitmiseks,  vastavalt linnavalitsuse poolt kehtestatud tariifidele ja piirangutele vastavate tööde nimistus;

12) nõuda oma pädevuse piires vajalike dokumentide esitamist (maaüksuse plaan, ehitus-, projekteelarvelise-, tehnoloogilise- ja täitedokumentatsiooni jne);

13) peatada maamõõdutööd, topo-kartograafilised ja geodeetilised tööd, mille tegemiseks puudub teostajal nõutav litsents;

14) nõuda põhjendatud juhtudel ehitusprojekti ja ehitise või selle osa ekspertiisi;

15) rakendada oma ülesannete täitmisel seadustega sätestatud juhtudel Narva linna kohaliku omavalitsuse nimel asendustäitmist ja sunniraha;

16) kasutada Narva kohaliku omavalitsuse õigusaktidega ametile antud muid õigusi.

4. PEATÜKK

JUHTIMINE JA STRUKTUUR

§ 8.  Ameti juhataja

(1) Ametit juhib direktor, kes täidab peaarkitekti ülesandeid. Ameti direktorit nimetab ametisse ja vabastab ametist linnavalitsus linnapea ettepanekul. Ameti direktor allub linnavalitsuse liikmete tööjaotuses toodud vastava valdkonna linnavalitsuse liikmele. 

(2) Põhimääruses sätestatud ülesannete täitmiseks ameti direktor riigi ja Narva kohaliku omavalitsuse õigusaktidega sätestatud korras:

1) juhib ameti tegevust ja vastutab ametile pandud ülesannete täitmise eest;

2) täidab ameti peaarkitekti ülesanded;

3) annab oma pädevuse piires käskkirju, kirjalikke ja suulisi korraldusi ameti ametnike, abiteenistujate ja töötajate suhtes, ja kontrollib nende täitmist;

4) esitab linnavalitsusele põhjendatud ettepanekuid ameti struktuuri ja teenistujate koosseisu kohta;

5) nimetab ametisse ja vabastab ametist ametnikke ning sõlmib, muudab ja lõpetab töölepinguid abiteenistujate ja töötajatega;

6) kinnitab ameti teenistujate puhkuse ajakava, vormistab töölähetused, korraldab teenistujate täienduskoolitust;

7) kohaldab ameti ametnike, abiteenistujate ja töötajate suhtes distsiplinaarkaristusi;

8) määrab kindlaks ameti ametnike, abiteenistujate ja töötajate ameti- ja tööülesanded, kohustused, vastutus, kinnitab nende ameti- ja tööjuhendid;

9) määrab ameti ametnike, abiteenistujate ja töötajate suhtes lisatasud, preemiad, toetused ja muud ergutused;

10) allkirjastab ametis koostatud dokumendid, annab ameti nimel arvamusi ja kooskõlastusi, seal hulgas kooskõlastusi peaarhitekti nimel;

11) sõlmib ameti tegevuse korraldamiseks vajalikke lepinguid lähtudes ameti eelarvest;

12) vastutab ameti ja tema haldusala eelarve vahendite sihipärase kasutamise eest, ameti kasutuses oleva linna vara säilimise ja heaperemeheliku kasutamise eest, 

13) osaleb ameti haldusala eelarve projekti koostamises;

14) rakendab abinõusid ameti majandusliku ja tehnilise baasi arenguks, töötingimuste ajakohastamiseks ning teenistujate kvalifikatsiooni tõstmiseks;

15) kinnitab ameti asjaajamise korra ja sisekorraeeskirja;

16) korraldab ameti asjaajamist;

17) korraldab sissetulnude märgukirjadele, selgitustaotlustele, avaldustele ja muudele dokumentidele vastamist ja kontrollib vastuste tegemist ameti ametnike poolt; 

18) esindab ametit ilma täiendavate volitusteta suhetes linnavalitsuse ja linnavolikogu, linnavalitsuse ja linnavolikogu komisjonide, Narva linna ja riigi ametiasutuste, Narva linna ja riigi ametiasutuste hallatavate asutuste, füüsiliste ja juriidiliste isikutega,

19) lahendab ameti ametnike, abiteenistujate ja töötaajate peale laekunud kaebusi;

20) elanike vastuvõtu korraldamine ameti ametnike poolt;

21) ameti avaliku teenistuse koordineerimine, ameti ametnike koolituse korraldamine;

22) lahendab muid küsimusi, mis on seotud ameti direktori ja peaarhitekti ülesannete täitmisega.

(3) Ameti direktor peaarhitekti ülesannete täitmisel:

1) juhib, korraldab ja koordineerib linna arhitektuuri-, projekteerimis- ja planeerimisalase tööd;

2) korraldab planeeringukontseptsioonide, miljööväärtuste, arhitektuuri- ja linnakujunduse põhiprintsiipide väljatöötamist;

3) korraldab planeeringute lähteseisukohtade ja projekteerimistingimuste koostamist;

4) koostab planeeringute lähteseisukohtade koostamist olulisematele planeeringutele; 

5) täpsustab linna arhitektuursete ja ehituslike lisatingimusi ning vajadusel hindab ehitusprojektide planeeringutele ja projekteerimistingimustele vastavust;

6) korraldab linnakodanike ja asutuste linnaruumi ja planeeringuid puudutavatele kirjadele vastamist;

7) esitab koostatud dokumente linnavalitsusele ja linnavolikogule otsustamiseks.

8) lahendab linna üldplaneeringu täiendamise ja muutmisega ning üldplaneeringule vastavuse hindamisega seotud küsimusi;

9) annab seisukohta kinnistu piiride määramise ja muutmise ning munitsipaalmaa võõrandamise ja omandamise tehingute mõju kohta linna avalikule ruumile;

10) korraldab ja koordineerib arhitektuurivõistlusi, ning esitab võistlustingimusi linnavalitsusele kooskõlastamiseks;

11) teeb ettepanekuid linna planeerimis-, projekteerimis- ja ehitusalaste eeskirjade ning normdokumentide kehtestamiseks, muutmiseks ja tühistamiseks;

12)  valmistab ette vajadusel projekteerimis-, ja ehitusalaste ning planeeringualaste küsimusi lahendamist ning koostab linnavalitsuse õigusaktide eelnõudeid; 

13) nõustab linna elanike projekteerimis- ja ehitusalastes ning planeeringualastes küsimustes;

14) määrab ameti ametniku või osaleb ise ehitusobjektide ülevaatamises osalemiseks kasutuslubade vormistamiseks vastava akti allkirjastamisega;

15) kooskõlastab fassaadipasside, piirdeaedade paigaldamise ja teiste linnakujunduslike projekte;

16) koordineerib ja kooskõlastab linna kunstilise kujundamise põhimõtete väljatöötamist ja kujundustöid;

17) koordineerib muinsuskaitse objektide regenereerimist ja restaureerimist;

18) kooskõlastab esitatud välireklaami ja välireklaamkandjate lahendusi ja paigutust;

19) osaleb linna ehitusmääruse, projekteerimis-, planeerimis ja ehitusalaste eeskirjade ja normdokumentide väljatöötamisel;

20) osaleb linnavalitsuse ja volikogu poolt moodustatud komisjonide töös.

(2) (4)Ameti direktori äraolekul ameti direktorit asendab teda ameti vanemarhitekt. Ameti vanemarhitekti äraolekul ameti direktorit asendab tema poolt määratud ameti ametnik. Ameti vanemarhitekti äraoleku puhul, kui ameti direktor, temalt mittesõltuva ootamatu põhjuse tõttu (haigus jne), ei määra tema asendavat ametnikut, siis ameti direktori asendaja määratakse Narva linnapea või tema ülesanded teostava isiku käskkirjaga.

§9. Struktuur teenistujate koosseis

Ameti teenistujate koosseisu kinnitab linnavolikogu.

5. PEATÜKK

RAKENDUSSÄTTED

§10. Määruse jõustumine

(1) Tunnistada kehtetuks Narva Linnavolikogu 25.09.2003 a. määruse 46/21 „Narva Linnavalitsuse Arhitektuuri- ja Linnaplaneerimise ameti põhimääruse  kinnitamine“ punkt 2 koos lisaga.

(2) Määrus jõustub 1.jaanuaril 2007 aastal.

Mihhail Stalnuhhin

Narva Linnavolikogu esimees

